
Προμήθειες του δημόσιου τομέα και ρυθμίσεις συναφών 
θεμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Ορισμός - Πεδίο εφαρμογής - Εξαιρέσεις 

1. Στις διατάξεις του νόμου αυτού υπάγονται οι κάθε 
είδους προμήθειες αγαθών που ενεργούνται από: α) το 
Δημόσιο, β) τους οργανισμούς τοπικής αυτοδιοίκησης, 
γ) τα Ν.Π.Δ.Δ. που_ αποτελούν οργανισμούς της καθ' 
ύλην αυτοδιοίκησης, δ) τις δημόσιες και παραχωρπθείσες 
επιχειρήσεις και οργανισμούς, ε) τις τράπεζες που 
ανήκουν στο νομικό πρόσωπο του Δημοσίου, είτε στο 
σύνολό τους, είτε κατά πλειοψηφία, στ) τα κρατικά 
νομικά πρόσωπα ιδιωτικού δικαίου, ζ) τις συνδεδεμένες 
επιχειρήσεις αυτών και η) τις ενώσεις που συγκροτούνται 
από έναν ή περισσότερους από τους παραπάνω φορείς 

2. Προμήθειες του δημόσιου τομέα είναι συμβάσεις 
από επαχθή αιτία, που συνάπτονται εγγράφως μεταξύ 
ενός προμηθευτή αφ' ενός και των φορέων που ορίζονται 
στην παρ 1 αφ' ετέρου και έχουν ως αντικείμενο την 
αγορά, τη χρηματοδοτική μίσθωση και τη μίσθωση α¬ 
γαθών. Επίσης, θεωρούνται προμήθειες του δημόσιου 
τομέα και οι συμβάσεις ανάθεσης εκτελέσεως εργασιών, 
εγκατάστασης, συντήρησης, μεταφοράς ή και άλλων 
εργασιών που σχετίζονται με την προμήθεια των ανω¬ 
τέρω αγαθών, εφόσον όμως η αξία αυτών υπερβαίνει 
την αντίστοιχη των εργασιών. 

3. Με προεδρικό διάταγμα των Υπουργών Εθνικής 
Οικονομίας, Βιομηχανίας, Ενέργειας και Τεχνολογίας 
και Εμπορίου και του κατά περίπτωση αρμόδιου υπουργού 
μπορεί να: 

α) επεκτείνεται ολικά ή μερικά η εφαρμογή του νόμου 
αυτού για τις συμβάσεις προμηθειών: 

αα) άλλων φορέων, πέραν εκείνων της παρ. 1. 

ββ) μηχανολογικού, ηλεκτρολογικού, ηλεκτρονικού ή 
άλλης μορφής εξοπλισμού και αγαθών που ενσωματώ¬ 


νονται σε δημόσια έργα, όπως αυτά προσδιορίζονται 
από τις κείμενες διατάξεις, 
β) εξαιρούνται από τις διατάξεις του νόμου αυτού 
ολικά ή μερικά φορείς της παρ. 1, 
γ) να ρυθμίζεται ο τρόπος και οι προϋποθέσεις σύ¬ 
ναψης και εκτέλεσης συμβάσεων προμηθειών στους 
τομείς του ύδατος, της ενέργειας, των μεταφορών και 
των τηλεπικοινωνιών. 

4. Με κοινές αποφάσεις των Υπουργών Βιομηχανίας, 
Ενέργειας και Τεχνολογίας και Εμπορίου και μετά από 
γνώμη της Επιτροπής Πολιτικής και Προγραμματισμού 
Προμηθειών (Ε,Π.Π.Π.) μπορεί να εξαιρούνται συγκε¬ 
κριμένες προμήθειες των φορέων της παρ. 1. 

5. Εξαιρούνται από τις διατάξεις του νόμου αυτού: 
ί. Φορείς: 

α) Η Προεδρία της Δημοκρατίας, 
β) Η Υπηρεσία Αποκαταστάοεως Σεισμοπλήκτων του 
Υπουργείου Περιβάλλοντος, Χωροταξίας και Δημοσίων 
Έργων και κάθε άλλη δημόσια υπηρεσία ή νομικό πρό¬ 
σωπο δημοσίου δικαίου που πραγματοποιεί προμήθειες 
αγαθών για την αποκατάσταση σεισμοπλήκτων ή πλη- 
γέντων από άλλες θεομηνίες. 

γ) Οι ενοριακοί ναοί, οι εκκλησιαστικές σχολές, τα 
εκκλησιαστικά ιδρύματα, η Αποστολική Διακονία της 
Εκκλησίας της Ελλάδος και λοιποί εκκλησιαστικοί φο¬ 
ρείς. 

δ) Τα θέατρα, τα μουσεία και οι πινακοθήκες, τα 
ωδεία και οι ορχήστρες, η Εθνική Λυρική Σκηνή, η Στέγη 
Καλών Τεχνών και Γραμμάτων, η Κρατική Σχολή Ορ- 
χηστρικής Τέχνης και λοιποί συναφείς φορείς. 

ε) Οι εν γένει παιδικοί και βρεφονηπιακοί σταθμοί και 
τα κέντρα παιδικής μέριμνας. 

στ) Τα γηροκομεία και γενικά τα ιδρύματα κοινωνικής 
προστασίας και πρόνοιας, εκτός του Πατριωτικού Ιδρύ¬ 
ματος Κοινωνικής Πρόνοιας και Αντίληψης. 

ζ) Οι φοιτητικές λέσχες, οι σχολικές επιτροπές και 
οι βιβλιοθήκες. 

η) Οι εταιρείες προστασίας ανηλίκων και προστασίας 
αποφυλακιζομένων. 

θ) Οι επαγγελματικοί σύλλογοι (δικηγορικοί, συμβο¬ 
λαιογραφικοί κ.λπ.) 

0 Οι οργανισμοί κοινωνικής ασφάλισης, εκτός του 
ίδρύμοτος Κοινωνικών Ασφαλίσεων και του Οργανισμού 
Γεωργικών Ασφαλίσεων. 

ια) Η Αρχαιολογική Εταιρεία. 

»β) Το Κέντρο Ψυχικής Υγιεινής, 
ιγ) Το Ευρωπαϊκό Πολιτιστικό Κέντρο Δελφών, 
ιδ) Το Κέντρο Διεθνούς Ευρωπαϊκού Δικονομικού 
Δικαίου. 

ιε) Το κέντρο βρεφών Ή Μητέρα", 
ιστ) Οι τραπεζικές, οι ασφαλιστικές και οι χρηματο¬ 
πιστωτικές επιχειρήσεις του δημόσιου τομέα, εκτός των 
προμηθειών τους σε μηχανογραφικό, τηλεπικοινωνιακό 
εξοπλισμό, καθώς και σε μηχανήματα κλιματισμού και 
αναπαραγωγής εγγράφων, 
ιζ) Τα Καταστήματα Αφορολόγητων Ειδών, 
ιη) Που λειτουργούν με τη μορφή ανώνυμης εταιρίας 
και οι μετοχές τους έχουν εισαχθεί στο Χρηματιστήριο, 
ιθ) Τα Επιμελητήρια, 
κ) Ο όμιλος της ΔΕ.Π.. 

II Προμήθειες: 

α> που προβλέπονται από διεθνείς συμφωνίες ή από 
ειδική διαδικασία διεθνούς οργανισμού. 

β) πολεμικών ειδών που εκτελούνται από τους δευ- 
τερεύοντες διατάκτες του Υπουργείου Εθνικής Αμυνας, 
από μεταβιβαζόμενες σε αυτούς πιστώσεις ή από τις 
υπηρεσίες και τα πλοία του πολεμικού ναυτικού. 

γ) που έχουν προηγουμένως με σχετική πράξη χα- 
ρακτηρισθεί απόρρητες, 

δ) που επιβάλλονται για την προστασία ουσιωδών 
συμφερόντων της αοψάλετας της χώρας, 
ε) που η σύναψη και εκτέλεσή τους πρέπει να συ¬ 
νοδεύεται από ιδιαίτερα μέτρα ασφάλειας, 
στ) εργαστηριακού εξοπλισμού, επιστημονικών ειδών, 
υλικών και συγγραμμάτων, που προορίζονται για εκπαι¬ 
δευτικούς σκοπούς ή για επιστημονικά πειράματα και 
έρευνες των ανώτατων εκπαιδευτικών ιδρυμάτων της 
χώρας, των τεχνολογικών εκπαιδευτικών ιδρυμάτων της 
* τριτοβάθμιας εκπαίδευσης, των ερευνητικών κέντρων, 
των ινστιτούτων και λοιπών ερευνητικών φορέων, 
ζ) που προορίζονται μόνο για την τουριστική προβολή 
της χώρας στο εξωτερικό ή για εξοπλισμό των υπη¬ 
ρεσιών του εξωτερικού του Υπουργείου Τουρισμού, 
η) προμήθειες και επισκευές, που προορίζονται για 
τις ανάγκες του Υπουργείου Εθνικής Αμυνας και αφο¬ 
ρούν πολεμικά είδη, όπως όπλα, τυποποιημένο οπλισμό, 
πλοία, λέμβους και γενικά ναυπηγήματα, αεροπλάνα, 
ελικόπτερα, άρματα μάχης, ειδικά οχήματα και τυπο¬ 
ποιημένα τροχοφόρα, πυρομαχικά, εκρηκτικά, υλικά ο¬ 
χύρωσης, διαβιβάσεων, ναρκαλιείας, κατασκευής μέσων 
άμυνας, λιμανιών, οικοδομήσιμα ή κοινόχρηστα υλικά 
μηχανικού, εξαρτήματα και ανταλλακτικά τούτων, ως 
και εργαλεία συντήρησης, επισκευής και λειτουργίας 
τους. 

6. Οι ανωτέρω προμήθειες και επισκευές, καθώς και 
οι προμήθειες των εξαιρούμενων από τον παρόντα 
νόμο φορέων εκτελούνται από τους αρμόδιους κατά 
περίπτωση φορείς, επιφυλασσομένων των κοινοτικών 
διατάξεων, σύμφωνα με τις ισχύουσες ή τις θεσπιζό¬ 
μενες προς τούτο ειδικές διατάξεις. 

Άρθρο 2 

Προγραμματισμός προμηθειών - Σύναψη 
και εκτέλεση συμβάσεων προμηθειών 
Διαδικασίες σύναψης συμβάσεων προμηθειών 

1. Οι προμήθειες των φορέων που υπάγονται στις 


διατάξεις του νόμου αυτού, εγκρίνονται με την ένταξή 
τους στο ενιαίο πρόγραμμα προμηθειών (Ε.Π.Π.). 

Η ένταξη πραγματοποιείται μετά εξέταση και αξιο¬ 
λόγηση της πρότασης του φορέα και διαμόρφωσή της 
σε συνάρτηση με τις υπόλοιπες προτάσεις, ώστε να 
επιτυγχάνεται το καλύτερο αποτέλεσμα για το Δημόσιο. 

Το Ε.Π.Π. εγκρίνεται με κοινή απόφαση των Υπουργών 
Εθνικής Οικονομίας, Βιομηχανίας, Ενέργειας και Τε¬ 
χνολογίας και Εμπορίου, μετά από γνώμη της Επιτροπής 
Πολιτικής και Προγραμματισμού Προμηθειών (Ε.Π.Π.Π.) 
με βάση τα επί μέρους προγράμματα προμηθειών που 
υποβάλλονται από τους υπόχρεους φορείς. 

Τα προγράμματα αυτά περιέχουν τουλάχιστον το 
είδος, την ποσότητα, π}ν αξία, την πηγή χρηματοδό¬ 
τησης. τα αποθέματα του εντασσόμενου είδους, το 
χρόνο απορρόφησης της χρηματοδότησης, τον τρόπο 
πληρωμής και διενέργειας της προμήθειας, το κριτήριο 
αξιολόγησης και κάθε άλλο στοιχείο απαραίτητο για 
την αιτιολόγηση της ένταξης του συγκεκριμένου είδους, 
Η Επιτροπή Πολιτικής και Προγραμματισμού Προμη¬ 
θειών, για να διατυπώσει τη γνώμη της, μπορεί να 
αναθέτει οε τεχνικούς κυρίως υπαλλήλους των Υπουρ¬ 
γείων Εμπορίου και Βιομηχανίας, Ενέργειας και Τεχνο¬ 
λογίας να προβαίνουν στις απαραίτητες ενέργειες (αυ¬ 
τοψία, παροχή στοιχείων κ.λπ.) για την αποτελεσματική 
υλοποίηση των επί μέρους προγραμμάτων. 

2 Με κοινές αποφάσεις, των Υπουργών Βιομηχανίας. 
Ενέργειας και Τεχνολογίας και Εμπορίου τίθεται σε 
εφαρμογή το Ε.Π.Π. και ρυθμίζονται όλα τα θέματα που 
ανακύπτουν από αυτό. 

3. Με όμοιες αποφάσεις, μετά από γνώμη της Ε. Π.Π Π., 
μπορεί να: 

α) τροποποιείται και συμπληρώνεται το Ε.Π.Π., 

β) παρέχεται η δυνατότητα προέγκρισης προμηθειών 
που πρόκειται να ενταχθούν το επόμενο έτος σε αυτό 
και 

γ) εξαιρούνται από την ένταξη στο Ε.Π.Π. φορείς ή 
προμήθειες και 

δ) καθορίζονται οι ειδικότεροι όροι, με τους οποίους 
πραγματοποιείται η εξαίρεση. 

4. Μετά την έγκριση του Ε.Π.Π., αρχίζει η διαδικασία 
σύναψης και εκτέλεσης των συμβάσεων προμηθειών, 
που ολοκληρώνεται με την παραλαβή του αγαθού και 
την αποπληρωμή του τιμήματος. 

Η σύναψη και η εκτέλεση των συμβάσεων προμηθειών 
μπορεί να είναι, είτε κεντρική, όταν διενεργείται από 
το Υπουργείο Εμπορίου είτε αποκεντρωμένη, όταν διε- 
νεργείται από οποιονδήποτε άλλο φορέα υπαγόμενο 
στις διατάξεις του νόμου αυτού. 

Από το Υπουργείο Εμπορίου συνάπτονται και εκτε- 
λούνται συμβάσεις προμηθειών, που η δαπάνη τους 
βαρύνει τον τακτικό προϋπολογισμό, τους προσαρτη- 
μένους σε αυτόν ειδικούς προϋπολογισμούς και λογα¬ 
ριασμούς, τον προϋπολογισμό δημοσίων επενδύσεων, 
καθώς και κάθε αποκεντρωμένη προμήθεια, εφόσον 
εγκριθεί, με κοινή απόφαση των Υπουργών Βιομηχανίας, 
Ενέργειας και Τεχνολογίας και Εμπορίου και του κατά 
περίπτωση αρμόδιου υπουργού, μετά από γνώμη της 
Ε.Π.Π.Π.. 

5. Από την ανωτέρω αρμοδιότητα του Υπουργείου 
Εμπορίου εξαιρούνται οι προμήθειες: 

α) Για τις οποίες η κατ' είδος ετήσια συνολική δαπάνη 

δεν υπερβαίνει το ποσό που καθορίζει με απόφασή του 
ο Υπουργός Εμπορίου. 

β) Που αναφέρονται σε είδη γραφικής ύλης, εξοπλισμό 
θέρμανσης και φωτισμού, έπιπλα, είδη καθαριότητας, 
τα οποία βαρύνουν τις πιστώσεις που έχουν εγγράφει 
στους νομαρχιακούς και περιφερειακούς προϋπολογι¬ 
σμούς. 

6. Με κοινή απόφαση των Υπουργών Βιομηχανίας, 
Ενέργειας και Τεχνολογίας και Εμπορίου, μετά από 
γνώμη της Ε.Π.Π.Π. σε εξαιρετικές περιπτώσεις και για 
συγκεκριμένους λόγους που επικαλείται και αποδεικνόει 
ο ενδιαφερόμενος φορέας, παρέχεται η ευχέρεια κατά 
την ένταξη στο Ε.Π.Π. να συνάπτει και εκτελεί ο ίδιος 
αποκεντρωμένα συμβάσεις προμηθειών, τηρώντας τους 
δεσμευτικούς όρους της απόφασης, που σύμφωνα με 
τον παρόντα νόμο συνάπτει και εκτελεί το Υπουργείο 
Εμπορίου. 

7. Με απόφαση του Υπουργού Εμπορίου, μετά απο 
γνώμη της αρμόδιας επιτροπής προμηθειών, παρέχεται 
αε κάθε ενδιαφερόμενο φορέα η παραπάνω ευχέρεια 
με τους προαναφερθέντες όρους και μετά την ένταξή 
του οτο Ε.Π.Π.. 

8. Με απόφαση του Υπουργού Εμπορίου, μετά από 
γνώμη της αρμόδιας επιτροπής προμηθειών, παρέχεται 
η ευχέρεια στους φορείς να εκτελούν συμβάσεις προ¬ 
μηθειών που έχει συνάψει για λογαριασμό τους το 
Υπουργείο Εμπορίου και υπό τους όρους που έχουν 
τεθεί από αυτό. 

9. Το Υπουργείο Εμπορίου μπορεί να προβαίνει στη 
σύναψη και εκτέλεση ενοποιημένων συμβάσεων προ¬ 
μηθειών για την κάλυψη αναγκών περισσότερων φορέων. 

10. Με κοινή απόφαση των Υπουργών Βιομηχανίας, 
Ενέργειας και Τεχνολογίας και Εμπορίου, μετά από 
γνώμη της Ε.Π Π.Π.. παρέχεται η ευχέρεια για τη σύναψη 
και εκτέλεση μεμονωμένων ή ενοποιημένων συμβάσεων 
προμηθειών σε έναν από τους φορείς της παρ.1 του 
άρθρου 1, που ενεργεί, σύμφωνα με τους δεσμευτικούς 
όρους της απόφασης. 

11. Με κοινή απόφαση των Υ πουργών Οικονομικών 
και Εμπορίου, κατά παρέκκλιση των κειμένων διατάξεων, 
ρυθμίζονται θέματα σχετικά με την έγκριση, διάθεση 
και μεταφορά πιστώσεων που ανακύπτουν κατά την 
εκτέλεση ενοποιημένων συμβάσεων προμηθειών 

12. Οι διαδικασίες συνάψεως συμβάσεων προμηθειών 
διακρίνονται σε συνοπτικές, ανοικτές, κλειστές και με 
διαπραγμάτευση: 

α) Ανοικτές είναι οι διαδικασίες (ανοικτός διαγωνισμός) 
που κάθε ενδιαφερόμενος προμηθευτής μπορεί νο υ¬ 
ποβάλλει προσφορά. 

β) Κλειστές είναι εκείνες (κλειστός διαγωνισμός) που 
μόνο οι προμηθευτές οι οποίοι έχουν προσκληθεί από 
το φορέα, που διενεργεί το διαγωνισμό, μπορούν να 
υποβάλλουν προσφορά. 

γ) Συνοπτικές (πρόχειρος διαγωνισμός) είναι οι δια¬ 
δικασίες που διενεργούνται μόνο για τη σύναψη συμ¬ 
βάσεων προμηθειών αγαθών αξίας κάτω των διακοσίων 
χιλιάδων (200.000) ΕΟϋ, ετήσιας συνολικής δαπάνης, 
καθοριζομένης εκάστοτε με απόφαση του Υπουργού 
Εμπορίου. 

Στις διαδικασίες των εδαφίων α κοι β απαιτείται 
προηγούμενη δημοσίευση προκήρυξης διαγωνισμού, 
δ) Με διαπραγμάτευση (εξαιρετική ή απευθείας ανά¬ 


θεση) είναι η διαδικασία που οι επί μέρους φορείς 
προσφεύγουν στους προμηθευτές της επιλογής τους 
και διαπραγματεύονται τους όρους των υπό σύναψη 
συμβάσεων με έναν ή περισσότερους από αυτούς, με 
ή χωρίς δημοσίευση προκήρυξης διαγωνισμού. 

13. Η διαδικασία του τελευταίου εδαφίου της προη¬ 
γούμενης παραγράφου μπορεί να τηρηθεί στις ακόλου¬ 
θες περιπτώσεις: 

I. Εφόσον κατά τη διενέργεια ανοικτής ή κλειστής 
διαδικασίας: 

α) υποβλήθηκαν προσφορές μη κανονικές και υπό 
τους όρους ότι: αα) κλήθηκαν για διαπραγμάτευση όσοι 
υπέβαλαν προσφορές και αξιολογήθηκαν κατά την 
προηγηθείσα διαδικασία και ββ) δεν έχουν μεταβληθεί 
ουσιωδώς οι αρχικοί όροι της διακήρυξης. 

β) δεν υποβλήθηκαν προσφορές ή οι υποβληθείοες 
κρίνονται απαράδεκτες και υπό τις προϋποθέσεις ότι. 
αα) δεν μεταβλήθηκαν ουσιωδώς οι αρχικοί όροι της 
διακήρυξης και ββ) διαβιβάζεται οχετική έκθεση στην 
Επιτροπή της Ευρωπαϊκής Ενωσης 

II. Οταν για τεχνικούς ή καλλιτεχνικούς λόγους ή 
για λόγους που σχετίζονται με την προστασία δικαιω¬ 
μάτων αποκλειστικότητας, τα προς προμήθεια αγαθό 
κατασκευάζονται ή παραδίδονται μόνο από ορισμένο 
προμηθευτή. 

III. Οταν τα είδη κατασκευάζονται αποκλειστικά για 
οκοπούς έρευνες, πειραμάτων, μελετών και προτύπων 
εφαρμογής. 

IV. Όταν στα πλαίσια ερευνητικών κατασκευών κριθει 
σκόπιμο, με απόφαση του αρμόδιου κατά περίπτωση 
φορέα, ότι αγαθά που παράγονται σε πειραματικό στάδιο, 
πρέπει να χρησιμοποιηθούν οπό τις συμμετέχουσες 
οτην πειραματική κατασκευή επιχειρήσεις. 

V. Όταν για λόγους επείγουσας ανάγκης, που οφεί¬ 
λεται σε αυταπόδεικτα απρόβλεπτες καταστάσεις, δεν 
είναι δυνατόν να τηρηθούν οι προθεσμίες που προβλέ- 
πονται από τους κανονισμούς προμηθειών. 

VI. Για συμπληρωματικές προμήθειες αγαθών από τον 
αρχικό προμηθευτή, εφόσον η αλλαγή του θα υποχρέωνε 
τον ενδιαφερόμενο φορέα να αγοράσει αγαθά με δια¬ 
φορετικά τεχνικά χαρακτηριστικά, που θο ήταν ασυμ¬ 
βίβαστα ή θα προκαλούσαν δυσανάλογες τεχνικές δυ¬ 
σχέρειες ή οικονομικές επιβαρύνσεις στη λειτουργία ή 
συντήρησή τους. 

VII. Οταν η προμήθεια αγαθών κρίνεται σκόπιμο απο 
τον αρμόδιο κατά περίπτωση φορέα να ανατεθεί σε 
σωφρονιστικά ιδρύματα, ιδρύματα νεότητας, εκπαιδευ¬ 
τικά, ερευνητικά ή παρόμοια ιδρύματα για ερευνητικούς, 
πειραματικούς, μελετητικούς ή αναπτυξιακούς σκοπούς 
και 

VIII Για την προμήθεια αγαθών, αξίας κάτω των 
διακοσίων χιλιάδων (200 0005 ΕΟΨ, η δαπάνη των οποίων 
δεν υπερβαίνει κατ είδος οε ετήσια βάση το ποσό που 
καθορίζεται εκάστοτε από τον Υπουργό Εμπορίου. 

14 Σε περιπτώσεις επαναλαμβανόμενων προμηθειών 
αγαθών μπορεί να ουνάπτονται συμβάσεις για την κά¬ 
λυψη μακροχρόνιων αναγκών των φορέων, κατά τους 
ειδικότερους όρους των σχετικών διοτάξεων, με την 
επιφύλαξη του άρθρου 22 του ν.δ/τος 321/1969, ανα¬ 
φορικά με τις προμήθειες που βαρύνουν τον τακτικό 
προϋπολογισμό 

15. Στις συμβάσεις προμηθειών ειδών εισαγόμενων 
από το εξωτερικό μπορεί να συνομολογείται το τίμημα 

σε ξένο νόμισμα και οι προσφορές των Ελλήνων προ¬ 
μηθευτών να εκφράζονται σε αυτό. 

16 Οι φορείς για τη σύναψη και εκτέλεση συμβάσεων 
προμηθειών υποχρεούνται να υποβάλλουν στο Υπουρ¬ 
γείο Εμπορίου απολογιστικά στοιχεία αυτών. 

Σε περίπτωση που ο υπόχρεος φορέας δεν ςιποστείλει 
τα παραπάνω στοιχεία εντός προθεσμίας έξι (6) μηνών 
από την ολοκλήρωση της προμήθειας επιβάλλεται σε 
αυτόν χρηματική ποινή ύψους έως 5% της αξίας της 
προμήθειας. 

Με απόφαση του Υπουργού Εμπορίου καθορίζεται η 
διαδικασία είσπραξης του ανωτέρω προστίμου, το οποίο 
αποτελεί έσοδο του Δημοσίου και κάθε άλλο θέμα 
συναφές με την επιβολή της διοικητικής αυτής κύροισης. 

Άρθρο 3 

Προμήθεια αγαθών σημαντικής οικονομικής ή 
τεχνολογικής αξίας 

1. Για τις προμήθειες αγαθών σημαντικής οικονομικής 
ή τεχνολογικής αξίας των φορέων του δημόσιου τομέα 
του άρθρου 1 του παρόνΐος νόμου, αρμόδια είναι η 
Επιτροπή που συνιστάται κάθε φορά με απόφαση του 
Υπουργικού Συμβουλίου, σύμφωνα με το εδάφιο γ' της 
παραγράφου 4 του άρθρου 8 του ν. 1558/1985. Στην 
Επιτροπή αυτή συμμετέχουν και εκπρόσωποι των κομ¬ 
μάτων που είναι αναγνωρισμένα στη Βουλή. 

2. Η επιλογή των προμηθειών, που υπάγονται στην 
αρμοδιότητα της Επιτροπής της προηγούμενης παρα¬ 
γράφου, γίνεται με κοινή απόφαση των Υπουργών Βιο¬ 
μηχανίας, Ενέργειας και Τεχνολογίας και Εμπορίου, που 
εκδίδεται ύστερα από γνώμη της Ε.Π.Π.Π.. 

Η Επιτροπή αποφασίζει για το είδος της διαδικασίας 
που θα τηρηθεί, για το φορέα διενέργειας των διαδι¬ 
κασιών της προμήθειας και για την κατακύρωση. ανάθεση 
ή ματαίωση της προμήθειας. 

Στην Επιτροπή εισηγοϋνται, για όλα τα θέματα των 
αρμοδιοτήτων της, εκπρόσωποι των Υπουργείων Εθνι¬ 
κής Οικονομίας, Βιομηχανίας, Ενέργειας και Τεχνολο¬ 
γίας και Εμπορίου. Μπορούν επίσης να συμμετέχουν 
ως εισηγητές κάθε φορά εκπρόσωποι του φορέα, για 
τον οποίο προορίζεται η συγκεκριμένη προμήθεια. Ο 
πρόεδρος της Επιτροπής μπορεί να ορίζει ειδικό ει¬ 
σηγητή ή εισηγητές, εφόσον αυτό απαιτείται από τη 
φύση του συζητούμενου θέματος. Οι εισηγητές συμμε¬ 
τέχουν στην Επιτροπή χωρίς δικαίωμα ψήφου. 

3 Με κοινή απόφαση των Υπουργών Εθνικής Οικο¬ 
νομίας, Βιομηχανίας, Ενέργειας και Τεχνολογίας και 
Εμπορίου ρυθμίζεται κάθε λεπτομέρεια για την εφαρμογή 
των διατάξεων του άρθρου αυτού. 

Άρθρο 4 

Δικαιούμενοι συμμετοχής - Τεχνικές προδιαγραφές 

Μητρώο προμηθευτών - Εγγυοδοσία - Ενστάσεις 

1. Στις προμήθειες που διενεργούνται με βάση τις 
διατάξεις του νόμου αυτού, δικαίωμα συμμετοχής έχουν 
φυσικά και νομικά πρόσωπα, καθώς και ενώσεις προ¬ 
μηθευτών που υποβάλλουν κοινή προσφορά. 

2. Ο» τεχνικές προδιαγραφές των υπό προμήθεια 
αγαθών ορίζονται από τους φορείς για τους οποίους 
προορίζονται. 

Οι τεχνικές προδιαγραφές αγαθών, των οποίων οι 


προμήθειες εκτελούνται οπό το Υπουργείο Εμπορίου, 
ελέγχονται, τροποποιούνται και εγκρίνονται από αυτό 

Με κοινή απόφαση των Υπουργών Βιομηχανίας, Ε¬ 
νέργειας και Τεχνολογίας και Εμπορίου, που εκδίδεται 
μετά από γνώμη της Ε.Π.Π.Π., μπορούν να υπόκειντσι 
σε έλεγχο, τροποποίηση και έγκριση τεχνικές προδια¬ 
γραφές αγαθών όλων των φορέων που υπάγονται στις 
διατάξεις του νόμου αυτού. 

Με την ίδια απόφαση καθορίζεται και ο φορέας 
διενέργειας του ελέγχου και ρυθμίζεται κάθε σχετική 
λεπτομέρεια. 

Οι τεχνικές προδιαγραφές δεν μπορεί να περιλαμ- * 
βάνουν όρους που προσδιορίζουν προϊόντα ορισμένης 
κατασκευής ή προέλευσης ή μεθόδους επεξεργασίας, 
που έχουν ως αποτέλεσμα να ευνοούν ή να αποκλείουν 
ορισμένες επιχειρήσεις ή προϊόντα, εκτός των περι¬ 
πτώσεων κατά τις οποίες οι προδιαγραφές αυτές δι¬ 
καιολογούνται απόλυτα από τη φύση του υπό προμήθεια 
προϊόντος 

3 Οι φορείς, που υπάγονται στις διατάξεις του νόμου 
αυτού, έχουν υποχρέωση να τηρούν μητρώο προμη¬ 
θευτών. 

Με κοινή απόφαση των Υπουργών Βιομηχανίας, Ε¬ 
νέργειας και Τεχνολογίας και Εμπορίου, μετά από γνώμη 
της Ε.Π.Π.Π., καθορίζονται οι όροι και οι προϋποθέσεις 
εγγραφής, διαγραφής, ο τρόπος τήρησής του και κάθε 
άλλο στοιχείο απαραίτητο για την εκπλήρωση του σκο¬ 
πού του. 

Με όμοια απόφαση μπορεί να αποκλείονται για ορι¬ 
σμένο ή αόριστο χρόνο από τις προμήθειες του δημόσιου 
τομέα προμηθευτές, που σύμφωνα με την αξιολόγηση 
των στοιχείων του μητρώου τους δεν ανταποκρίθηκαν 
επαρκώς στις υποχρεώσεις τους. 

Ο αποκλεισμός αυτός μπορεί να αναφέρεται στην 
απαγόρευση συμμετοχής προμηθευτή σε μέρος ή στο 
σύνολο των προμηθειών ενός, περισσότερων η όλων 
των φορέων. 

4. Για τη σύναψη και εκτέλεση των συμβάσεων προ¬ 
μηθειών απαιτούνται εγγυήσεις συμμετοχής, καλής ε¬ 
κτέλεσης και προκαταβολής. 

5 Κατά της διακήρυξης του διαγωνισμού ή της νο¬ 
μιμότητας διενέργειάς του ή της συμμετοχής προμη¬ 
θευτή σε. αυτόν επιτρέπεται ένσταση. 

Άρθρο 5 

Κανονισμοί προμηθειών 

1. Η σύναψη και η εκτέλεση των συμβάσεων προμη¬ 
θειών του Δημοσίου και των Ν Π.Δ.Δ. που αποτελούν 
οργανισμούς της καθ ύλην αυτοδιοίκησης γίνονται σύμ¬ 
φωνα με τον Κανονισμό Προμηθειών Δημοσίου (Κ.Π.Δ.). 

Κατ' εξαίρεση το Υπουργείο Εθνικής Αμυνας εκτελεί 
τις προμήθειες, που αναφέρονται στα εδάφια β κοι η 
της παρ 5 II του άρθρου 1 του παρόντος, σύμφωνα 
με τις οικείες για τις προμήθειές του διατάξεις που 
ισχύουν κατά το χρόνο έκδοσης του νόμου αυτού και 
οι οργανισμοί τοπικής αυτοδιοίκησης (Ο.Τ.Α) με βάση 
ενιαίο κανονισμό προμηθειών, ο οποίος θεσπίζεται με 
προεδρικό διάταγμα, που εκδίδεται με πρόταση των 
Υπουργών Εσωτερικών και Εμπορίου. 

2. Ο Κ.Π.Δ. θεσπίζεται με προεδρικό διάταγμα, που 
εκδίδεται μέσα σε δύο (2) μήνες από την έναρξη ισχύος 
του παρόντος νόμου, με πρόταση των Υπουργών Οι- 


κονομικών, Βιομηχανίας, Ενέργειας και Τεχνολογίας και 
Εμπορίου και περιέχει: 

α) τους όρους, τις προϋποθέσεις διενέργειας των 
προμηθειών, τις διαδικαστικές ενέργειες, τα κριτήρια 
συμμετοχής, 

β) τους ειδικότερους όρους συμμετοχής, τα κριτήρια 
αξιολόγησης και κάθε άλλη προϋπόθεση ή διαδικαστική 
ενέργεια μέχρι την ανακοίνωση της κατακύρωσες ή της 
απευθείας ανάθεσης της προμήθειας, την ευθύνη του 
προμηθευτή μετά την οριστική παραλαβή των αγαθών, 
γ) τις προϋποθέσεις καταβολής εγγύησης, τον τύπο, 
το ύψος, τους υπόχρεους και κάθε άλλη λεπτομέρεια 
που αφορά τη διασφάλιση της ολοκλήρωσης των προ¬ 
μηθειών, 

δ) τις προθεσμίες, τους όρους και τις προϋποθέσεις 

ασκήσεως ενδικοφανοΰς προσφυγής, 
ε) το ύψος της προκαταβολής επί της συμβατικής 
αξίας, τις προθεσμίες απόδοσης λογοριασμου. τους 
διάφορους τρόπους πληρωμής και κάθε άλλο θέμα που 
αφόρα την αποπληρωμή του τιμήματος της σύμβασης 
προμήθειας, 

στ) τις προθεσμίες των επί μέρους διαδικασιών, τη 
σύσταση των συλλογικών οργάνων που συμμετέχουν 
στη σύναψη και εκτέλεση των συμβάσεων προμηθειών 
των επί μέρους φορέων, τον τρόπο διοικητικής επίλυσης 
των διαφορών που ανακύπτουν μέχρι την ολοκλήρωση 
της προμήθειας, τις χρηματικές κυρώοεις (πρόστιμα, 
κατάπτωση ποινικής ρήτρας ή εγγυοδοσίας κ.λπ., απο¬ 
κλεισμό εν ολω ή εν μέρει κ.λπ.), οποιαδήποτε άλλη 
διοικητική κύρωση στους μη εκπληρώνοντες τις ανει¬ 
λημμένες υποχρεώσεις τους και κάθε άλλο θέμα ανα¬ 
γκαίο για την εφαρμογή του νόμου αυτού. ^ 

3 Όλοι οι άλλοι φορείς, πέραν ε κείνων’της παρα 
γράψου 1 του άρθρου αυτού, συνάπτουν και εκτελοϋν 
τις συμβάσεις προμηθειών τους σύμφωνα με τους οι¬ 
κείους κανονισμούς προμηθειών φορέων (Κ.Π.Φ.), που 
καταρτίζονται από τους ίδιους τους φορείς και εγκρί- 
νονται με απόφαση των Υπουργών Εμπορίου και του 
κατά περίπτωση αρμόδιου υπουργού, ισχύουν δε από 
τη δημοσίευση τους στην Εφημερίδα της Κυβερνήσεως. 

Οι Κ.Π.Φ. ρυθμίζουν θέματα όμοια με εκείνα που 
ρυθμίζει ο Κ.Π.Δ. και ουντάοσονται σύμφωνα με τις 
οδηγίες που παρέχονται με απόφαση του Υπουργού 
Εμπορίου. 

Η απόφαση αυτή εκδίδεται μέσα σε δύο (2) μήνες 
από την έναρξη ισχύος του νόμου και οι κανονισμοί 
υποβάλλονται στα συναρμοδια υπουργεία για έγκριση 
μέσα σε τρεις (3) μήνες από την έκδοση της απόφασης, 
εγκρίνονται δε μέσα σε δύο (2) μήνες από την υποβολή 
τους. 

4. Οι προθεσμίες των προηγούμενων παραγράφων 
μπορεί να παρατεϊνονται με απόφαση του Υπουργοί) 
Εμπορίου. 

Άρθρο 6 

Επιτροπή Πολιτικής και Προγραμματισμού 
Προμηθειών - Επιτροπές - Ομάδες εργασίας 

1 Στο Υπουργείο Εμπορίου συνιστάται Επιτροπή 
Πολιτικής και Προγραμματισμού Προμηθειών (Ε.Π.Π.Π), 
με γραμματεία προς εξυπηρέτησή της. Η Επιτροπή 
συγκροτείται με απόφαση του Υπουργού Εμπορίου. Με 
απόψαοη του ίδιου Υπουργού εγκρίνεται κοι ο κανονι¬ 


σμός λειτουργίας της. 

Οι αρμοδιότητες της Ε.Π.Π.Π. συνίστανται σε παροχή 
γνώμης σε κάθε θέμα, που αναφέρεται ή προκύπτει 
από τις διατάξεις του παρόντος νόμου. 

2. Η Ε.Π.Π.Π. συγκροτείται από: 
α) το Γενικό Γραμματέα του Υπουργείου Εμπορίου, 
ως Πρόεδρο, αναπληρούμενο σε περίπτωση απουσίας 
ή κωλύματος από το Γενικό Διευθυντή Κρατικών Προ¬ 
μηθειών, 

β) έναν υπάλληλο του Υπουργείου Εθνικής Οικονο¬ 
μίας, 

γ) έναν υπάλληλο του Υπουργείου Βιομηχανίας - 
Ενέργειας και Τεχνολογίας, 
δ) δύο υπαλλήλους του Υπουργείου Εμπορίου, 
ε) έναν εκπρόσωπο του Συνδέσμου Ελληνικών Βιο¬ 
μηχανιών (Σ.Ε.Β ), 

στ) έναν εκπρόσωπο της Γενικής Συνομοσπονδίας 
Επαγγελματιών και Βιοτεχνών Ελλάδος (Γ.Σ.Ε.Β.Ε.). 

ζ) έναν εκπρόσωπο της Γενικής Συνομοσπονδίας 
Εργατών Ελλάδος (Γ.Σ Ε.Ε.), 
η) έναν εκπρόσωπο της Τράπεζας της Ελλάδος, 
θ) έναν εκπρόσωπο της Κεντρικής Ένωσης Δήμων 
και Κοινοτήτων Ελλάδος (Κ.Ε.Δ.Κ.Ε.), 

0 έναν εκπρόσωπο του Ελληνικού Οργανιομού Μι- 
κρομεσαίων Μεταποιητικών Επιχειρήσεων και Χειροτε¬ 
χνίας (Ε.Ο.Μ.Μ.Ε X ), 

ια) έναν εκπρόσωπο των Εμπορικών και Βιομηχανικών 
Επιμελητηρίων Αθηνών. Πειραιώς και Θεσσαλονίκης εκ 
περιτροπής, 

ιβ) έναν εκπρόσωπο του Τεχνικού Επιμελητηρίου Ελ¬ 
λάδος (Τ.Ε.Ε.), 

ιγ) έναν εκπρόσωπο της ΠΑ.Σ.Ε.ΓΕ.Σ , 
ιδ) έναν υπάλληλο της Γ ενικής Γ ρομματείας Ερευνας 
και Τεχνολογίας του Υπουργείου Βιομηχανίας. 

Τα μέλη της Επιτροπής ορίζονται, με ισάριθμους 
αναπληρωτές, από τους αρμόδιους φορείς για μιο τριε¬ 
τία Κατά τη διάρκεια της θητείας τους αντικαθίστανται 
μόνο για εύλογη αιτία ή μετά από παραίτηση. Τα μέλη, 
που ορίζονται σε αντικατάσταση άλλων μελών, διανύουν 
μόνο τον υπολοιπο χρόνο της θητείας των μελών που 
αντικατέστησαν. 

Οι υπάλληλοι, που συμμετέχουν στην Επιτροπή (κύρια 
μέλη και αναπληρωτές), φέρουν τουλάχιστον το βαθμό 
β ή ανήκουν στο ειδικό επιστημονικό προσωπικό με 
8ετή τουλάχιστον υπηρεσία. 

Ο υπάλληλος του Υπουργείου Βιομηχανίας, Ενέργειας 
και Τεχνολογίας και ο ένας τουλάχιστον υπάλληλος 
του Υπουργείου Εμπορίου θα είναι μηχανολόγοι - 
ηλεκτρολόγοι, αναλυτές συστημάτων, χημικοί - μηχα¬ 
νικοί, ενώ ο δεύτερος υπάλληλος του Υπουργείου 
Εμπορίου θα είναι ο Προϊστάμενος της Διεύθυνσης 
Πολιτικής Προμηθειών. 

Ος εισηγητής χωρίς ψήφο στην Επιτροπή θα συμ¬ 
μετέχει ο Προϊστάμενος του Τμήματος του Υπουργείου 
Εμπορίου, επικουρούμενος στο έργο του από το χειριστή 
του θέματος. 

Παράλληλα μπορεί να ορίζονται κατά περίπτωση από 
τον Πρόεδρο, ως εισηγητές, εκπρόσωποι του φορέα 
που αφορά το συζητούμενο θέμα. 

Ο Πρόεδρος της Επιτροπής, σε άλως εξαιρετικές 
περιπτώσεις και εφόσον από τη φύση του προς συζήτηση 
θέματος απαιτούνται εξειδικευμένες γνώσεις, αναθέτει 
την εισήγηση του συγκεκριμένου θέματος και οε τρίτο 

που δεν έχει σχέση με τους εμπλεκόμενους στην 
Επιτροπή φορείς. 

Γραμματείς ορίζονται δύο υπάλληλοι του Υπουργείου 
Εμπορίου. 

3 Με απόφαση του αρμόδιου για τη σύναψη και 
εκτέλεση της σύμβασης προμήθειας υπουργού ή του 
αρμόδιου για τη διοίκηση του φορέα που συνάπτει και 
εκτελεί τη σύμβαση προμήθειας οργάνου, μετά από 
έγκριση του εποπτεύοντος υπουργού, μπορεί να συ¬ 
γκροτούνται έκτακτες επιτροπές ή ομάδες εργασίας 
για την αντιμετώπιση ειδικών Θεμάτων κρατικών προ¬ 
μηθειών. Με την απόφαση αυτή καθορίζονται το έργο 
της έκτακτης επιτροπής ή ομάδας εργασίας και ο 
χρόνος και ο τρόπος λειτουργίας της. Η δαπάνη για 
τυχόν αποζημίωση των μελών που βαρύνει τον τακτικό 
προϋπολογισμό καθορίζεται με κοινή απόφαση του αρ¬ 
μόδιου κατά περίπτωση υπουργού και του Υπουργού 
Οικονομικών. 

4 Η παραλαβή των αγαθών που. σύμφωνα με τις 
διατάξεις του νόμου αυτού, γίνεται από το Υπουργείο 
Εμπορίου, πραγματοποιείται είτε από επιτροπές παρα¬ 
λαβής, που συγκροτούνται με απόφση του Υπουργού 
Εμπορίου είτε από επιτροπές παραλαβής που συγκρο¬ 
τούνται με κοινή απόφαση του Υπουργού Εμπορίου και 
του αρμόδιου κατά περίπτωση υπουργού. 

Με απόφαση του Υπουργού Εμπορίου συγκροτούνται 
πρωτοβάθμιες και, όταν ουτό απαιτείται, δευτεροβάθμιες 
επιτροπές παραλαβής, κατά σύμβαση ή συμβάσεις ο- 
μοειδών υλικών. Με κοινή απόφαση του Υπουργού 
Εμπορίου και του αρμόδιου κατά περίπτωση υπουργού 
συγκροτούνται μόνιμες πρωτοβάθμιες επιτροπές παρα¬ 
λαβής. Καθήκοντα δευτεροβάθμιας επιτροπής παραλα¬ 
βής, στις περιπτώσεις συγκρότησης μόνιμων πρωτο¬ 
βάθμιων επιτροπών, ασκούν δευτεροβάθμιες επιτροπές, 
που συγκροτούνται με απόφαση του Υπουργού Εμπο¬ 
ρίου, σύμφωνα με το πρώτο εδάφιο της παραγράφου 
αυτής. 

Με απόφαση του Υπουργού Εμπορίου, που δημο¬ 
σιεύεται στην Εφημερίδα της Κυβερνήσεως, καθορίζο¬ 
νται οι αρμοδιότητες των πρωτοβάθμιων, μόνιμων ή μη, 
και των δευτεροβάθμιων επιτροπών παραλαβής, οι όροι 
για τη συγκρότηση δευτεροβάθμιων επιτροπών παρα¬ 
λαβής, η σύνθεση των επιτροπών, η διαδικασία επιλογής 
των μελών τους, ο τρόπος λειτουργίας τους, ο χρόνος 
και η διαδικασία παραλαβής των υλικών, ο τρόπος 
διοικητικής επίλυσης των διαφορών που ανακύπτουν 
κατά την παραλαβή και κάθε άλλη αναγκαία λεπτομέρεια. 

Τα μέλη των πρωτοβάθμιων επιτροπών προέρχονται 
από το φορέα, για τον οποίο προορίζονται τα αγαθά 
της διενεργηθείσας προμήθειας Η επιλογή τους γίνεται 
σύμφωνα με τη διαδικασία που καθορίζεται στο εδάφιο 
2 της παρούσας παραγράφου, από πίνακες εζειδικευ- 
μένου προσωπικού, τους οποίους υποβάλλουν στο 
Υπουργείο Εμπορίου, μέχρι τη 15η Δεκεμβρίου κάθε 
έτους οι φορείς, για λογαριασμό των οποίων διενερ- 
γούνται οι προμήθειες υλικών και ισχύουν από την 1η 
Ιανουάριου του επόμενου έτους. 

Αν ο φορέας δεν διαθέτει το απαιτούμενο εξειδικευ- 
μένο προσωπικό, η επιτροπή παραλαβής μπορεί να 
συμπληρώνεται από προσωπικό άλλων φορέων, με την 
ίδια διαδικασία. Τα μέλη των δευτεροβάθμιων επιτροπών 
παραλαβής μπορούν να προέρχονται είτε από το φορέα 


για τον οποίο προορίζονται τα αγαθά είτε από άλλο 
φορέα και η επιλογή τους θα γίνεται σύμφωνα με τη 
διαδικασία που καθορίζεται στην απόφαση του εδαφίου 
2 της παρούσας παραγράφου από τους ανωτέρω πί¬ 
νακες 

5. Με απόφαση του Υπουργού Εμπορίου, μετά από 
γνώμη της αρμόδιας επιτροπής προμηθειών, μπορεί να 
εγκριθεί με ή χωρίς έκπτωση από το συμβατικό τίμημα 
η παραλαβή αγαθών που απορρϊφθηκε από πρωτοβάθμια 
ή δευτεροβάθμια επιτροπή παραλαβής. Στην περίπτωση 
αυτή, η πρωτοβάθμια ή η δευτεροβάθμια, κατό περί¬ 
πτωση, επιτροπή παραλαβής παραλαμβάνει το αγαθό 
και συντάσσει το οριστικό πρωτόκολλο με βάσή την 
απόφαση του Υπουργού Εμπορίου. 

Άρθρο 7 

Λογιστικές διατάξεις 

1. Στο γενικό προϋπολογισμό του Κρότους εγγρά- 
φονται οι απαραίτητες πιστώσεις για την εκτέλεση των 
προμηθειών που η δαπάνη τους βαρύνει τον Κρατικό 
Προϋπολογισμό και που, σύμφωνα με τις διατάξεις του 
νόμου αυτού, εκτελούνται από το Υπουργείο Εμπορίου. 

2. Για τις προμήθειες, που εκτελούνται κεντρικά από 
το Υπουργείο Εμπορίου ή που ανατίθενται από αυτό 
σε άλλους φορείς, επιβάλλεται κράτηση 0,10% υπέρ 
του Δημοσίου για την κάλυψη λειτουργικών δαπανών 
της Γενικής Διεύθυνσης Κρατικών Προμηθειών. 

3. Για τις προμήθειες που συνάπτονται και εκτελούνται 
από το Υπουργείο Εμπορίου ή από άλλους φορείς, 
στους οποίους ανατέθηκε η σύναψη συμβάσεων ή και 
η εκτέλεση κατά τις διατάξεις του νομού αυτού, καθώς 
και από τις υπηρεσίες εμπορίου της νομαρχιακής αυ¬ 
τοδιοίκησης που διενεργούνται από τις ίδιες ή που 
έχουν ανατεθεί στους ενδιαφερόμενους φορείς, επι¬ 
βάλλεται κράτηση επί της συμβατικής αξίας 0,25% υπέρ 
του Δημοσίου και 0,30% υπέρ του Ταμείου Αρωγής των 
Υπαλλήλων του Υπουργείου Εμπορίου. 

4. Από την παραπάνω κράτηση εξαιρούνται οι προ¬ 
μήθειες που γίνονται: 

α> οπό το εξωτερικό χωρίς διαγωνισμό και 

β) σε βάρος των πιστώσεων του προγράμματος δη¬ 
μοσίων επενδύσεων, 

5. Με κοινή απόφαση των Υπουργών Οικονομικών 
και Εμπορίου ρυθμίζονται όλα τα λογιστικά θέματα που 
αναφέρονται στην εκτέλεση των κρατικών προμηθειών 
(εγγραφή ειδικής πίστωσης, καταλογισμός και είσπραξη 
χρηματικών κυρώσεων κ.λπ.). 

6. Με επιφύλαξη των διατάξεων για τα ανώτατα όρια 
των πρόσθετων αμοιβών, η αμοιβή των κύριων και 
βοηθητικών μελών όλων των προβλεπομένων από τον 
παρόντα νόμο μονίμων Επιτροπών καθορίζεται, κατά 
παρέκκλιση από τις κείμενες διατάξεις, με κοινή από¬ 
φαση των Υπουργών Οικονομικών, Βιομηχανίας, Ενέρ¬ 
γειας, Τεχνολογίας και Εμπορίου και βαρύνει τις πι¬ 
στώσεις του Υπουργείου Εμπορίου. 

Άρθρο 8 

Γενική Διεύθυνση Κρατικών Προμηθειών 

1. Συνιστάται στο Υπουργείο Εμπορίου Γενική Διεύ¬ 
θυνση Κρατικών Προμηθειών. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΏΤΟ) 


1931 


Τα της οργάνωσης της Γενικής Διεύθυνσης ορίζονται 
με προεδρικό διάταγμα, που εκδίδεται με πρόταση των 
Υπουργών Προεδρίας της Κυβέρνησης, Οικονομικών 

Κ °2 Ε θΓοργανικές θέσεις της κεντρικής υπηρεσίας του 
Υπουργείου Εμπορίου αυξάνονται κατά τριάντα (30) και 
κατανέμονται κατά κατηγορίες και κλάδους ως έξης, 
α) Επτά (7) θέσεις κατηγορίας ΠΕ, κλάδου ΠΕ Διοι 

β) Οκτώ (8) θέσεις κατηγορίας ΠΕ, κλάδου ΠΕ Τε¬ 
χνικών (Ειδικότητας Χημικών - Κλωστ/ργων . 
γ) Πέντε (5) θέσεις κατηγορίας ΠΕ. κλάδου ΠΕ 

Τεχνικών Ειδικοτήτων ππ Πλπ 

δ) Τρεις (3) θέσεις κατηγορίας ΠΕ, κλάδου ΠΕ Πλη- 

Ρ ε) Δύο (2) θέσεις κατηγορίας ΤΕ, κλάδου ΤΕ Τεχνο¬ 
λόγων Τροφίμων και Διατροφής- 

στ'ι Πέντε (5) θέαεις κατηγορίας ΔΕ, κλάδου Δμ 

Δακτυλογράφων - Στενογράφων. 

Άρθρο 9 


Μετά το δεύτερο εδάφιο του άρθρου 7 του π.δ/τος 
367'28 11 1954 προστίθεται νέο εδάφιο, ως έξης 
" Οι διατάξεις του άρθρου 127 παραγρ. 1 του κωδ. ν 
2190/1920 που προστέθηκε με το άρθρο 4 του π.δ,τος 
367/1994 εφαρμόζονται το αργότερο από τις εταιρικές 
χρήσεις που αρχίζουν από 1ης Ιανουάριου 1995 κα. 

εΦ Στο ς προσάρτημα των χρήσεων που αρχίζουν την 1η 
Ιανουάριου 1994 και εφεξής θα παρέχονται πλήρεις 
πληροφορίες περί του τροπου αποτιμήσεως των συμ¬ 
μετοχών και χρεογράφων 

Άρθρο 10 

Μεταβατικές διατάξεις - Καταργούμενες διατάξεις 

1. Προμήθειες ειδών ενταγμένες σε προγράμματα 
που έχουν εγκριθεί πριν από την έναρξη της ισχύος 
του παρόντος νόμου εκτελουνται υπό το προισχυσαν 


δ) του άρθρου 2 του ν. 3213/1955 "περί τροποποιή- 
σεως και συμπληρώσεως των διατάξεων περί μέτρων 
προστασίας της επαρχιακής βιομηχανίας - 
ε) του ν. 4484/1965 "περί τροποποιήσεως και συ¬ 
μπληρώσεως των διατάξεων του ν. 3215/1955, 
στ) του άρθρου 45 του ν. 1563/1985 "περί διαρυθμι- 
σεων στην άμεση και έμμεση φορολογία 1 
ζ) του άρθρου 53 του ν. 1731/1987 "περί ρυθμίσεων 
στην άμεση και έμμεση φορολογία και άλλες διατάξεις 
η) του άρθρου 27 του ν. 1733/1987 "μεταφορά τε¬ 
χνολογίας, εφευρέσεις, τεχνολογική καινοτομία και σύ¬ 
σταση Επιτροπής Ατομικής Ενέργειας", 

θ) του ν 1797/1988. διατηρουμένου σε ισχύ του 
άρθρου 18 του νόμου τουτου,· 

0 του άρθρου 89 του ν. 1892/1990, 
ια) του Κεφαλαίου Ζ του ν. 2000/1991, 
ιβ} του άρθρου 7 του ν. 1940/1991, 
ιγ) των π δ/των 360/1991, 361/1991 362/1991 και 
139/1992 μόνο καθόσον αφορά σ,τις προμήθειες των 
αντίστοιχων φορέων, 
ιδ) του άρθρου 24 του ν. 2020/1992. 

3 Καταργείται κάθε άλλη διάταξη που αντίκειται στον 

παρόντα νόμο. 


Άρθρο 11 
Έναρξη ισχύος 

Η ισχύς του παρόντος νόμου αρχίζει την 1.1.1995, 
εκτός αν στις επί μέρους διατάξεις ορίζεται άλλως. 


Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 30 Ιανουαρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


I υυκ-,. 4 . 

Μέχρι την έκδοση των προβλεπόμενων απο το νομο 
αυτόν α) Κ.Π.Δ.. β> Κ.Π.Φ. και γ) άλλων διοικητικών 
πράξεων εξακολουθούν να ισχύουν οι αντίστοιχες δια¬ 
τάξεις των νόμων, κανονισμών και διοικητικών πράξεων 
περί προμηθειών, όπως τροποποιηθείσες ισχύουν και 
εφόσον συμβιβάζονται με τις διατάξεις του παρόντος 
νόμου 

2, Καταργούνται από την έναρξη ισχύος του παρόντος 
νόμου οι διατάξεις: 

α) του άρθρου 3 του ν.δ. 2176/1952 "περί μέτρων 

προστασίας επαρχιακής βιομηχανίας , 
β) του β.δ/τος 2/3.9.1952 "περί καθορισμού ποσοστών 
προτίμησης προϊόντων επαρχιακής βιομηχανίας . 

γ) του ν. 3215/1955 "περί προτιμήσεως των προϊόντων 
της εγχωρίου βιομηχανίας και βιοτεχνίας", 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

1. ΠΟΤΤΑΚΗΣ 


ΟΙΚΟΝΟΜΙΚΟΝ 

Α. ΠΑΠΑΔΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

βιομηχ.,ενερ.και τεχνολογίας 
ΚΑΙ ΕΜΠΟΡΟΥ 

Κ. ΣΗΜΙΤΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 30 Ιανουάριου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΟΡ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινό από β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωυούδΐ τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547_ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω π τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός σριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αρτθ. κατάθεσης στο δημόσιο Τιφείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού {ΤΑΠΕΤ} 


α) Για το Τεύχος Α’ 

Δρχ. 

20.000 

Δρχ. 

1.000 

β) # » 

» 

Β' 

» 

40.000 

X 

2.000 

γ} » » 

» 

Γ 

» 

10.000 


500 

δ) » » 

» 

Δ' 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. 15. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε.&Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













